คลังยังคงจีดีพีปี54ไว้ที่4.5 %
ผู้อำนวยการสำนักงานเศรษฐกิจการคลัง เผย&nbsp; ยังคงจีดีพีปี 54 ไว้ที่ 4.5 %&nbsp; มั่นใจ เศรษฐกิจไทยโตแบบมีเสถียรภาพ&nbsp;
29 มิ.ย. 2554

ผู้อำนวยการสำนักงานเศรษฐกิจการคลัง เผย  ยังคงจีดีพีปี 54 ไว้ที่ 4.5 %  มั่นใจ เศรษฐกิจไทยโตแบบมีเสถียรภาพ 
นายนริศ ชัยสูตร ผู้อำนวยการสำนักงานเศรษฐกิจการคลัง ( สศค.) เปิดเผยถึงประมาณการเศรษฐกิจไทย ณ เดือน มิ.ย. ว่า ศศค. ยังคงประมาณการเศรษฐกิจไทยปี 2554 ที่ระดับเดิมคือที่ 4.5 %  โดยมีช่วงคาดการณ์ที่ 4-5 %  ไม่เปลี่ยนแปลงจากประมาณการที่ตั้งไว้ในเดือน มี.ค. เนื่องจากเห็นว่าขณะนี้เศรษฐกิจมีเสถียรภาพและยังขยายตัวได้อย่างต่อเนื่อง  โดยการเติบโตของเศรษฐกิจไทยได้รับแรงขับเคลื่อนจากอุปสงค์ในประเทศ และอุปสงค์ภายนอกประเทศ โดยเฉพาะการบริดภคภาคเอกชนที่ขยายตัวต่อเนื่องตามรายได้และการจ้างงานที่อยู่ในเกณฑ์ดี 
ขณะที่ปริมาณการส่งออกสินค้าและบริการยังขยายตัวได้ดี ตามการขยายตัวของเศรษบกิจประเทศคู่ค้า แม้จะได้รับผลกระทบจากปัญหาอุทกภัย และสึนามิในประเทศญี่ปุ่น 
สำหรับเสถียรภาพเศรษฐกิจในประเทศ คาดว่าเงินเฟ้อจะอยู่ที่ระดับ 3.8 %  ปรับเพิ่มตามราคาน้ำมันที่สูงขึ้น และคาดว่าอัตราว่างงานจะอยู่ในระดับต่ำที่ 0.9%  ของกำลังแรงงานรวม 



ภาพประกอบข่าว